حدتو

حدتو او الحركه الديمقراطيه للتحرر الوطنى (1944-1965) كان حركة و منظمة شيوعيه مصريه اسسها هنرى كوريل ، اللى كان رئيسها لحد ما اتنفى ، و مجموعة من الشيوعيين المصريين و اتشكلت بعد ما اندمجت منظمتين شيوعيه تانيين اللى هما ايسكرا و الحركة المصرية للتحرر الوطنى. حدتو كانت علاقتها كويسه بالضباط الاحرار فى الاول و دعمت الانقلاب العسكرى اللى قاموا بيه و بيتقال انهم المنظمة و الحركة الوحيده اللى كانوا عارفيين بميعاد الانقلاب و ده بسبب ان كان فيه اعضاء فى الضباط الاحرار زى خالد محى الدين ، احمد حمروش ، سيد سليمان رفاعى و فؤاد حبشى و يوسف صديق ، برضه اعضاء فى حدتو ، بس اختلفوا مع بعض بعد ما شافوا سياسية و افكار جمال عبد الناصر ، اللى بقت بعد كده الناصريه ، و اتقبض على على كتير من قيادتها و اتسجنوا فى يناير 1953 و اتعدمت مجموعة من قيادتها و ابتدت المنظمة تضعف و تقريبا شبه انتهت فى سنة 1955 و اتفرق اعضاء ليها على منظمات و احزاب شيوعيه تانيه زى الحزب الشيوعى المصرى الموحد، بس المنظمة انتهت رسمى بحل تنظيمات الشيوعية فى الستينات و انضم ناس منها للاتحاد الاشتراكى اللى كان رئيسه جمال عبدالناصر.المنظمة كانت ليها جرنال الجماهير و منظمة شبابيه اسمها اتحاد الطلاب الشيوعيين.
 أشهر اعضائها 
 هنرى كورييل
 شهدى عطيه
 زكي مراد
 محمد يوسف الجندى
 ابراهيم عبد الحليم
 كمال عبد الحليم
 احمد الرفاعي
 عبده العنتبلي
 ابراهيم المناسترلى
 بهيج نصار
 خالد محي الدين
 يوسف صديق
 احمد حمروش
 عبد الفتاح الموافى
 محمد عباس
 رفعت السعيد
 خليل كلفت
 حسنين كشك
من الفنانين و الكتاب :
 كمال القلش
 رؤوف مسعد
 صنع الله ابراهيم
 فؤاد حداد
 صلاح جاهين
 حسن فؤاد
 على الشريف
و من العمال :
 محمد علي عامر
 محمد شطا
و من النوبيون :
 نور جاسر
 خليل الاسي
 مبارك عبده فضل
و كان بها مناضلون ذوي اصول يهوديه :
 شحاته هارون
 البير آريه

 شوف كمان 
 شيوعيه
 هنرى كوريل
 ايسكرا
 الحزب الشيوعى المصرى الموحد

 لينكات خارجيه 
 سيرة ذاتية لمنظمة شيوعية - مركز الدراسات الاشتراكية 

تصنيف:احزاب مصريه قديمه
تصنيف:احزاب شيوعيه
تصنيف:احزاب شيوعيه فى مصر
تصنيف:احزاب مصريه